KÖZBESZERZÉSI DOKUMENTÁCIÓ

A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése” című projekt keretében építés-kivitelezési munkák elvégzése.
Tiszaalpár Nagyközségi Önkormányzata
6066 Tiszaalpár, Árpád tér 1. 
ÚTMUTATÓ

A dokumentáció segítséget nyújt a közbeszerzési eljárásban a közbeszerzésekről szóló 2011. évi CVIII. törvény (továbbiakban: Kbt.), valamint az ajánlattételi felhívás előírásainak megfelelő ajánlat összeállításához. Kérjük, hogy az ajánlat összeállítását megelőzően figyelmesen tanulmányozza át az ajánlattételi felhívásban és a jelen dokumentációban foglaltakat. 

A jelen dokumentáció tartalmazza:

· az ajánlat elkészítésével és benyújtásával kapcsolatos útmutatót;

· az ajánlattevők számára ajánlott nyilatkozatmintákat, 

· a szerződés tervezetét 
· a műszaki leírást
· az árazatlan költségvetési kiírást
A dokumentáció kizárólag az ajánlat összeállításához elengedhetetlenül szükséges információkat, nyilatkozatok, igazolások és egyéb dokumentumok mintáit tartalmazza. A dokumentációban az ajánlatkérő az ajánlattételi felhívásban foglaltakat nem ismétli meg. Az ajánlattevő kötelessége, hogy gondosan megvizsgálja és betartsa az ajánlatkérő által megadott összes követelményt, kikötést és előírást.

Kapcsolattartás

A felolvasólapon kapcsolattartóként feltüntetett személlyel közöltek az ajánlattevő, illetőleg közös ajánlattétel esetén a közös ajánlattevők mindegyike vonatkozásában joghatályos közlésnek minősülnek. Az eljárás bármely szakaszában a kapcsolattartónál megjelölt faxszámra küldött bármilyen üzenet, dokumentum a sikeres elküldés visszaigazolásának pillanatában az ajánlattevő, illetőleg közös ajánlattétel esetén valamennyi közös ajánlattevő részére joghatályosan kézbesítettnek tekintendő. 

A kapcsolattartó személyében, illetőleg adataiban bekövetkező változást írásban kell az ajánlatkérőnek bejelenteni. Az ajánlatkérő kizárólag a nyilatkozat eredeti példányának kézhezvételét követően köteles a kapcsolattartó személyében, illetőleg adataiban bekövetkező változást figyelembe venni.

Az ajánlatkérő részére az egész eljárás folyamán megküldésre kerülő valamennyi dokumentumot postai úton, vagy futárral, vagy személyesen kell eljuttatni. Az eljárás bármely szakaszában az ajánlatkérő részére küldött bármilyen üzenet, dokumentum csak akkor tekinthető az ajánlatkérő részére joghatályosan kézbesítettnek, ha postai úton, vagy futárral megküldött, vagy személyesen átadott dokumentumok eredeti példányát az ajánlatkérő kézhez kapja. 

Az eljárás bármely szakaszában az ajánlatkérő részére az előírt módon benyújtott bármilyen üzenet, dokumentum tartalmát az ajánlatkérő csak akkor veszi figyelembe, ha a dokumentum: 

· az ajánlattevő cégjegyzésre jogosultjának, illetőleg jogosultjainak; vagy 

· közös ajánlattétel esetén a konzorciumi megállapodás szerinti képviselőjének; vagy

· az előbbi kettő bekezdésben említettek által cégszerűen meghatalmazott személy 

aláírásával kerülnek benyújtásra az ajánlatkérő részére.

A kiegészítő tájékoztatás kérésére ez az előírás nem vonatkozik, ott az ajánlattételi felhívás és a jelen dokumentációban foglalt egyéb rendelkezések az irányadóak.

A kiegészítő tájékoztatás

Az ajánlattételre felhívott ajánlattevő a megfelelő ajánlattétel érdekében az eljárást megindító felhívásban, valamint a dokumentációban foglaltakkal kapcsolatban írásban kiegészítő (értelmező) tájékoztatást kérhet az ajánlatkérő által meghatározott alábbi szervezettől.

B & W Tender Plus Kft.

1061 Budapest, Andrássy út 10. III. em. 308. 

Telefon: +36 70 333 7554
Telefax: +36 1 700 2021

E-mail: kozbeszerzes@tendersoft.hu 

A feltett kérdéseket írásban a +36 1 700 2021 telefax számra, és egyidejűleg a kozbeszerzes@tendersoft.hu e-mail címre kell megküldeni szerkeszthető formátumban, meggyorsítva ezzel a válaszadást. 
Az ajánlatkérő a kiegészítő tájékoztatást az ajánlattételi határidő lejárta előtt ésszerű időben adja meg. Amennyiben a válaszadáshoz nem áll megfelelő idő rendelkezésre, az ajánlatkérő a Kbt. 45. § (4) bekezdésében foglalt módon élhet az ajánlattételi határidő meghosszabbításának lehetőségével.

Az ajánlat

Az ajánlatot az ajánlattevőnek az ajánlattételi felhívásban meghatározott tartalmi követelményeknek megfelelően kell elkészítenie és benyújtania.

Formai követelmények

Az ajánlatot az ajánlattevőnek az ajánlattételi felhívásban meghatározott formai követelményeknek megfelelően kell elkészítenie és benyújtania.

Az ajánlat első lapja a fedőlap, amelyen legalább a következő információkat kell feltüntetni:

· Az ajánlattevő neve és címe

· beszerzés tárgyának megnevezése

Az ajánlat második lapja a tartalomjegyzék, amely oldalszámokkal tünteti fel a becsatolt dokumentumok helyét az ajánlatban.

Ezt követi az összes többi dokumentum.

Az ajánlatot az ajánlattevőnek az ajánlattételi felhívásban meghatározott módon, az ott megjelölt formátumban és példányszámban kell benyújtani. 

Ajánlatkérő roncsolásmentesen nem bontható kötésnek tekinti, ha az ajánlattevő zsinórral, lapozhatóan összefűzi, a csomót matricával az ajánlat első vagy hátsó lapjához rögzíti, a matricát lebélyegezi, az ajánlattevő részéről erre jogosult alá írja, úgy hogy a bélyegző, illetőleg az aláírás legalább egy része a matricán van.

Az ajánlatkérő az oldalszámozást akkor tekinti megfelelőnek, ha a tartalomjegyzék segítségével az egyes iratok helye egyértelműen azonosítható és az iratok helyére egyértelműen lehet hivatkozni. 

Az ajánlat azon oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál „javítva” megjegyzéssel, dátummal, és kézjeggyel kell ellátni.

Igazolások, nyilatkozatok jegyzéke

A megadott mellékletek, minták segítséget nyújtanak az ajánlat összeállításához. A mellékletek konkrét tartalmát – a felolvasólap kivételével – az ajánlatból következő egyedi szempontok szerint az ajánlattevőnek kell kialakítania, de a minták felhasználhatóak azok elkészítéséhez. Felhívjuk a figyelmet arra, hogy a dokumentációban nem minden, az eljárás során benyújtandó dokumentum szerepel. Az ajánlat összeállítása az ajánlattevő felelőssége, ennek során nem csak az eljárást megindító felhívásban, kiegészítő tájékoztatásban és a dokumentációban foglaltakat kell figyelembe venni, hanem a vonatkozó jogszabályi előírásokat is.

Amennyiben az ajánlatban idegen nyelvű irat kerül becsatolásra a vonatkozó fordítást – az ajánlattételi felhívásban meghatározott módon – az idegen nyelvű irat mögé kell becsatolni.

Tájékoztatás azon szervezetekről, amelyektől az ajánlattevő tájékoztatást kaphat a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni

Ajánlatkérő előírta az ajánlattételi felhívásban, hogy az ajánlattevő tájékozódjon a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni.
Ajánlattevő az alábbi szervezetektől kaphat megfelelő tájékoztatást:

Nemzeti Munkaügyi Hivatal Munkavédelmi és Munkaügyi Igazgatóság

1024 Budapest, Margit körút 85. 

Telefon: +36 13469414, +36 13469416

Fax: +36 13469417

E-mail: elnok@ommf.gov.hu 

Az ajánlattevő számára ajánlott nyilatkozat minták

1. sz. melléklet

felolvasólap

a közbeszerzésekről szóló 2011. évi CVIII. törvény (Kbt.) 

60. § (6) bekezdése alapján

1.
Ajánlattevő adatai
:


	Ajánlattevő neve:
	…………………………

	Székhelye: 
	…………………………

	Telefon:
	…………………………

	Telefax:
	…………………………

	E-mail cím:
	…………………………


2.
Az ajánlat tárgya: 
A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése” című projekt keretében építés-kivitelezési munkák elvégzése.
3.
Az ajánlat számszerűsíthető adatai:

	Nettó ajánlati ár (HUF)
	………………………… HUF


Kelt:

	………………………………

	<cégszerű aláírás>


2. sz. melléklet

nyilatkozat

a közbeszerzésekről szóló 2011. évi CVIII. törvény (Kbt.) 

60. § (3) és (5) bekezdése alapján

Alulírott ………………………… mint a(z) ………………………… (cím/székhely: …………………………) ajánlattevő
 képviselője a Tiszaalpár Nagyközségi Önkormányzat, mint ajánlatkérő által „A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése” című projekt keretében építés-kivitelezési munkák elvégzése.” tárgyában lefolytatásra kerülő közbeszerzési eljárásban az alábbi nyilatkozatot teszem. 

1. Megvizsgáltuk és fenntartás vagy korlátozás nélkül elfogadjuk a fent hivatkozott közbeszerzési eljárás ajánlattételi felhívásának és dokumentációjának feltételeit. 

2. Kötelezettséget vállalunk arra, hogy az eljárás nyerteseként az ajánlatkérővel szerződést kötünk, és szerződéses kötelezettségeinket teljesítjük az ajánlatban megadott díjért.

3. Nyilatkozunk, hogy a kis-és középvállalkozásokról, fejlődésük támogatásáról szóló 2004. évi XXXIV. törvény (Kkvt.) szerint cégünk mikrovállalkozásnak minősül / kisvállalkozásnak minősül / középvállalkozásnak minősül / nem tartozik a törvény hatálya alá.

4. Ajánlatunk az ajánlattételi határidő lejártától számított 60 napig érvényes.

Kelt:

	………………………………

	<cégszerű aláírás>


3. sz. melléklet

nyilatkozat

a közbeszerzésekről szóló 2011. évi CVIII. törvény (Kbt.)

40. § (1) bekezdése és 55. § (5) bekezdése alapján

Alulírott ………………………… mint a(z) ………………………… (cím/székhely: …………………………) ajánlattevő képviselője a Tiszaalpár Nagyközségi Önkormányzat, mint ajánlatkérő által „A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése.” című projekt keretében építés-kivitelezési munkák elvégzése.” tárgyában lefolytatásra kerülő közbeszerzési eljárásban ezennel felelősségem tudatában

a Kbt. 40. § (1) bekezdés a) pontja szerint nyilatkozom,

hogy alvállalkozót a teljesítéshez nem kívánunk igénybe venni /

hogy az alábbi részek tekintetében kívánunk alvállalkozót igénybe venni a szerződés teljesítéséhez:

	Közbeszerzés része(i)

	· …………………………

	· …………………………


a Kbt. 40. § (1) bekezdés b) pontja szerint nyilatkozom,

hogy a közbeszerzés értékének tíz százalékát meghaladó mértékben alvállalkozót a teljesítéshez nem kívánunk igénybe venni  / 

hogy a Kbt. 40. § (1) bekezdés a) pontja szerint megjelölt részek tekintetében a közbeszerzés értékének tíz százalékát meghaladó mértékben az alábbi alvállalkozók fognak közreműködni: 

	Alvállalkozó neve, címe
	Közbeszerzés része(i)
	Százalékos arány (%)

	· …………………………
	· …………………………
	· …………………………

	· …………………………
	· …………………………
	· …………………………


a Kbt. 55. § (5) bekezdés szerint nyilatkozom,

hogy más szervezetek (személyek) kapacitásaira nem támaszkodunk az alkalmasság igazolására / 

hogy az alábbi szervezetek (személyek) kapacitásaira támaszkodunk alkalmassági követelményeknek történő megfelelés igazolása végett: 

	A kapacitásait rendelkezésre bocsátó szervezet vagy személy megnevezése
	Az eljárást megindító felhívás vonatkozó pontjának megjelölésével azon alkalmassági követelmény (követelmények) megnevezése, melynek igazolása érdekében az ajánlattevő ezen szervezet erőforrására támaszkodik
	Annak megjelölése, hogy az ajánlattevő a Kbt. 55. § (6) bekezdés a)-c) pontjaiban nevesítettek közül mely esetben támaszkodik a megnevezett szervezet vagy személy kapacitásaira
(az 55. § (6) a) pontjának megjelölése esetén elegendő, ha a kapacitást biztosító szervezet alvállalkozóként kerül megjelölésre;
az 55. § (6) b) pontjának megjelölése esetén 
az ajánlattevőnek nyilatkoznia kell arról is, hogy milyen módon vonja be a teljesítés során a kapacitást biztosító szervezetet)
   

	· …………………………
	· …………………………
	· 

	· …………………………
	· …………………………
	· 


A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Kelt:

	………………………………

	<cégszerű aláírás>


4. sz. melléklet

nyilatkozat

a közbeszerzésekről szóló 2011. évi CVIII. törvény (Kbt.)

55. § (5) bekezdése alapján

Alulírott ………………………… mint az ajánlattevő által az alkalmassági követelményeknek történő megfelelés igazolása végett megjelölt kapacitást rendelkezésre bocsátó szervezet, a(z) ………………………… (cím/székhely: …………………………) képviselője a Tiszaalpár Nagyközségi Önkormányzat, mint ajánlatkérő által indított  „A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése.” című projekt keretében építés-kivitelezési munkák elvégzése.” című közbeszerzési eljárásban ezennel nyilatkozom, hogy a szerződés teljesítéséhez szükséges – általunk biztosított – erőforrások rendelkezésre állnak majd a szerződés teljesítésének időtartama alatt.

Kelt: 

5. sz. melléklet

nyilatkozat

a közbeszerzésekről szóló 2011. évi CVIII. törvény (Kbt.) 56. § (1)-(2) bekezdései tekintetében a 310/2011. (XII. 23.) Korm. rendelet 12. §-a alapján
Alulírott ………………………… mint a(z) ………………………… (cím/székhely: …………………………) ajánlattevő
 képviselője a Tiszaalpár Nagyközségi Önkormányzat, mint ajánlatkérő által A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése.” című projekt keretében építés-kivitelezési munkák elvégzése.” tárgyában lefolytatásra kerülő közbeszerzési eljárásban ezennel nyilatkozom, hogy nem állnak fenn az ajánlattevővel szemben a Kbt. 56. § (1) és (2) bekezdéseiben foglalt kizáró okok. 

Kelt:  

	………………………………

	<cégszerű aláírás>


6. sz. melléklet

nyilatkozat

a 310/2011. (XII. 23.) Korm. rendelet

2. § i) pont ib) alpontja / 4. § f) pont fc) alpontja alapján

Alulírott ………………………… mint a(z) ………………………… (cím/székhely: …………………………) ajánlattevő
 képviselője a Tiszaalpár Nagyközségi Önbkormányzat, mint ajánlatkérő által A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése.” című projekt keretében építés-kivitelezési munkák elvégzése.” tárgyában lefolytatásra kerülő közbeszerzési eljárásban ezennel felelősségem tudatában az alábbiak szerint nyilatkozom.
 

a) Az ajánlattevő olyan társaságnak minősül, melyet szabályozott tőzsdén jegyeznek. 
vagy

b) Az ajánlattevő olyan társaságnak minősül, melyet szabályozott tőzsdén nem jegyeznek. 
Az ajánlattevőnek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § ra)-rd) pontjaiban foglalt definíciókra tekintettel, az ott definiált valamennyi tényleges tulajdonos neve és állandó lakóhelye az alábbi: 
	Tényleges tulajdonos neve
	Tényleges tulajdonos állandó lakóhelye

	
	

	
	

	
	

	
	


vagy

c) Az ajánlattevő olyan társaságnak minősül, melyet szabályozott tőzsdén nem jegyeznek.

Az ajánlattevőnek a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § ra)-rb) pontjaiban foglalt definíció szerinti tulajdonosa nincsen, ezért a 2007. évi CXXXVI. törvény 3. § re) pontja alapján a jogi személy vagy jogi személyiséggel nem rendelkező szervezet ajánlattevő vezető tisztségviselője minősül tényleges tulajdonosnak.
	Vezető tisztségviselő neve
	Vezető tisztségviselő állandó lakóhelye

	
	

	
	

	
	

	
	


Kelt:  

	………………………………

	<cégszerű aláírás>


7. sz. melléklet
nyilatkozat

a Kbt. 58. § (3) bekezdése és a 310/2011. (XII. 23.) Korm. rendelet 10. §-a alapján

Alulírott ………………………… mint a(z) ………………………… (cím/székhely: …………………………) ajánlattevő
 képviselője a Tiszaalpár Nagyközségi Önkormányzat, mint ajánlatkérő által „A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése” című projekt keretében építés-kivitelezési munkák elvégzése.” tárgyában lefolytatásra kerülő közbeszerzési eljárásban ezennel felelősségem tudatában nyilatkozom, hogy a szerződés teljesítéséhez nem veszünk igénybe az 56. § (1) bekezdése szerinti kizáró okok hatálya alá eső alvállalkozót, valamint az általunk az alkalmasság igazolására igénybe vett más szervezet nem tartozik az 56. § (1) bekezdése szerinti kizáró okok hatálya alá.

Kelt:

	………………………………

	<cégszerű aláírás>


8. sz. melléklet

nyilatkozat

a közbeszerzésekről szóló 2011. évi CVIII. törvény (Kbt.) 126. § (5) bekezdése alapján

Alulírott ………………………… mint a(z) ………………………… (cím/székhely: …………………………) képviselője a Tiszaalpár Nagyközségi Önkormányzat, mint ajánlatkérő által indított „A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése” című projekt keretében építés-kivitelezési munkák elvégzése.” tárgyú közbeszerzési eljárásban nyilatkozom, hogy – előleg igénylése esetén – az előleg-visszafizetési biztosítékot az ajánlattételi felhívásban meghatározott összegben és határidőben rendelkezésre bocsátom. 

Kelt: 

	………………………………

	<cégszerű aláírás>


9. sz. melléklet

nyilatkozat

a közbeszerzésekről szóló 2011. évi CVIII. törvény (Kbt.) 126. § (5) bekezdése alapján

Alulírott ………………………… mint a(z) ………………………… (cím/székhely: …………………………) képviselője a Tiszaalpár Nagyközségi Önkormányzat, mint ajánlatkérő által indított „A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése” című projekt keretében építés-kivitelezési munkák elvégzése.” tárgyú közbeszerzési eljárásban nyilatkozom, hogy az ajánlatkérő által készített dokumentációt a felhívás megjelenésének napja és az ajánlattételi határidő lejárta közötti időszakban elektronikus úton letöltöttem. 

Kelt: 

	………………………………

	<cégszerű aláírás>


Vállalkozási szerződés tervezet
amely létrejött egyrészről:

Tiszaalpár Nagyközségi Önkormányzat 

Székhely: 



6066 Tiszaalpár, Árpád tér 1.   

Adószám:



15724643-2-03

Bankszámla szám:


51700179-10205086-00000000

Statisztikai szám: 


15724643-8411-321-03
Képviselő neve: 


Dr. Vancsura István polgármester

mint megrendelő (a továbbiakban : Megrendelő)
másrészről a 


[…]

Székhelye: 



[…]
Adószám: 



[…]
Pénzforgalmi számlaszáma: 

[…]
Cégjegyzékszám: 


[…]
Képviselő neve: 


[…]
mint vállalkozó (a továbbiakban: „Vállalkozó”),

a továbbiakban, mint Felek között az alulírott helyen és időben az alábbi feltételek szerint:

Előzmények


Megrendelő, mint Ajánlatkérő a jelen szerződés megkötésének előzményeként a közbeszerzésekről szóló 2011. évi CVIII törvényben (a továbbiakban: Kbt.) foglalt kötelezettsége alapján közbeszerzési eljárást folytatott le „A KEOP-5.5.0/B/12-2013-0170 azonosító jelű, „Tiszaalpár középületeinek energetikai fejlesztése” című projekt keretében építés-kivitelezési munkák elvégzése.” tárgyában. Ajánlatkérő a közbeszerzési eljárás nyertesének Vállalkozót jelölte meg az ajánlatok elbírálásáról készített írásbeli összegezésben.


Megrendelő a Vállalkozó ajánlatát fogadta el, ennek megfelelően a felek törvényes határidőn belül szerződést kötnek jelen szerződés feltételei szerint.


Felek kifejezetten rögzítik, hogy jelen Szerződés alapján a Vállalkozó teljesítésre az eljárást megindító felhívásban, az ajánlati dokumentációban, a Vállalkozó ajánlatában, valamint a közbeszerzési eljárás során keletkezett dokumentumokban foglaltakra figyelemmel köteles lenni. 


Jelen szerződés 1.sz. mellékletét képezi a közbeszerzési eljárás ajánlattételi felhívása, és az ajánlattételi dokumentáció annak mellékleteivel, 2. sz. mellékletét a Vállalkozó, mint nyertes ajánlattevő ajánlata. 

1. A Szerződés tárgya

1.1. A Megrendelő eljárást megindító felhívására a Vállalkozó által benyújtott ajánlat ismeretében a Megrendelő megrendeli, a Vállalkozó pedig az ajánlati dokumentáció, és a Vállalkozó ajánlatában foglaltak alapján elvállalja a szerződés tárgyát képező építőipari kivitelezést, a kapcsolódó szakipari munkák elvégzését. 

1.2. A kivitelezés pontos műszaki tartalmát az ajánlati dokumentációban (és a mellékletét képező műszaki dokumentációban), valamint a Vállalkozó ajánlatában foglaltak alkotják. 

1.3. Felek megállapodása szerint a Vállalkozó köteles a létesítmény kivitelezését és az egyéb szerződéses kötelezettségeit szerződésszerűen, teljes körűen, műszakilag és minőségileg kifogástalan kivitelben, a mindenkor hatályos építésügyi, tűzrendészeti, balesetvédelmi, egészségügyi és egyéb vonatkozó (szak)hatósági, valamint a vonatkozó egyéb előírásoknak, műszaki szabványoknak, továbbá a technika mai állásának megfelelően I. osztályú minőségben, hiba- és hiánymentesen, határidőben teljesíteni. 

1.4. Felek rögzítik, hogy az I. osztályú teljesítés tartalmát az építési jogszabályok, a vonatkozó magyar szabványok és a felhasználásra kerülő egyes termékekre vonatkozó alkalmassági engedélyek, tanúsítványok határozzák meg. 

1.5. A Vállalkozó a kivitelezési munkák elvégzésére vállalt kötelezettsége mellett kifejezett kötelezettséget vállal arra, hogy jótállási és szavatossági kötelezettségeinek a törvényi szabályozás szerint maradéktalanul eleget tesz.

1.6. Vállalkozó kijelenti, hogy az ajánlati dokumentáció műszaki tartalmát saját maga felülvizsgálta, azt rendben találta, így tervezési hibára a szerződés aláírása után nem hivatkozik. Továbbá kijelenti, hogy a kivitelezési technológiát ismeri, az ajánlati dokumentációban feltüntetett munkanemeken és munkálatokon kívül további mellékmunkálatokat a dokumentációnak megfelelő megvalósításhoz a Megrendelő terhére nem ír elő. A Szerződésben rögzített műszaki tartalom a megvalósításhoz szükséges minden anyagot, szerelvényt, berendezést és munkát magában foglal. 

1.7. Felek kijelentik, hogy a Vállalkozó a helyi körülmények – ide nem értve a szerződéskötés időpontja szerinti állapot tükrében előre nem látható, szerződéskötést követően felmerült körülményeket – ismeretének hiányára, illetve a tervek nem megfelelő ismeretére visszavezethető okok miatt a későbbiek során többletköveteléssel nem léphet fel és esetleges késedelmét ezzel nem indokolhatja.

1.8. A Vállalkozó teljesítésének alapját képező műszaki és technológiai dokumentációnak megfelelő kivitelezés pontosságáért, teljességéért és alkalmasságáért a Vállalkozó felel.

2.  Vállalkozó kötelezettségei

2.1. Vállalkozó a munkák megvalósítása során elegendő számú és megfelelő szakképesítésű, tapasztalt vezetőket és irányítókat, továbbá szakképzett, betanított és segéd munkaerőt alkalmaz, illetve vesz igénybe, amely a Vállalkozó Szerződés szerinti kötelezettségeinek megfelelő és időben történő teljesítése érdekében szükséges.

A kivitelezési tevékenység végzéséhez Megrendelő hozzájárul alvállalkozó igénybevételéhez.

A szerződés teljesítésében a Vállalkozó az ajánlatában foglaltak szerint, és a Kbt. 128. §-ra tekintettel vesz igénybe alvállalkozót.

2.2. Az alvállalkozói szerződéseknek meg kell felelniük jelen Szerződés kikötéseinek.

Vállalkozó köteles a munkavégzésre vonatkozó szerződés szerinti kötelezettségeit alvállalkozói felé érvényesíteni az alvállalkozóival kötött szerződéseiben, valamint azok betartását, betartatását a helyszíni munkavégzés során ellenőrizni és érvényre juttatni.

A Vállalkozó a jogosan igénybe vett alvállalkozóért úgy felel, mintha a munkát maga végezte volna; alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be. Vállalkozó köteles a munkát úgy megszervezni, hogy a munkaterületen dolgozó alvállalkozók egymás munkáját ne zavarják, illetve a határidőre való teljesítést ne veszélyeztessék, azonban a munkavédelmi szabályokat maradéktalanul betartsák. Az alvállalkozók kizárólag a Vállalkozóval állnak jogviszonyban, így tőle fogadhatnak el utasításokat, illetve kizárólag vele szemben érvényesíthetik követeléseiket.

2.3. A Vállalkozó korlátlan lehetőséget köteles biztosítani arra, hogy az illetékes hatóságok ellenőrzéseket és vizsgálatokat végezzenek a kivitelezéssel összefüggésben kiadott jogerős engedélyekkel kapcsolatban. Ezen felül Vállalkozó biztosítani köteles a hatóságok részére a részvételt azokon a vizsgálatokon és ellenőrzéseken, amelyek a Vállalkozó feladatkörébe tartoznak.

2.4. Megrendelő és minden általa meghatalmazott személy számára minden ésszerű időpontban hozzáférhetővé kell tenni az építési helyszínt. Vállalkozó köteles minden segítséget biztosítani ehhez alvállalkozóinál is.

2.5. Vállalkozó köteles a munkaterületet tiszta és biztonságos állapotban tartani, a keletkezett építési és egyéb hulladék – engedéllyel rendelkező kezelőhöz történő – elszállításáról a munka végzése során rendszeresen gondoskodni. 
2.6. A Vállalkozó a létesítmény rendeltetésszerű és biztonságos használatra alkalmassá válásakor (az építőipari kivitelezési tevékenység befejezésekor) köteles az építési munkaterületet a műszaki átadás-átvétel eljárás keretén belül átadni a Megrendelőnek.

2.7. Vállalkozó az építési munkák befejeztével köteles az építési területről történő levonulást végrehajtani: a kivitelezés helyszínéről a saját költségén eltávolítani minden hulladékot, a saját vagy az alvállalkozói tulajdonát képező eszközöket, szerszámokat, gépeket és anyagokat. 

2.8. Vállalkozó köteles gondoskodni a munkaterületre vonatkozó tűzrendészeti, munkavédelmi, környezetvédelmi (így különösen a zaj-, rezgés-, légszennyeződésekre vonatkozó), balesetvédelmi, tűzvédelmi és egyéb előírások betartásáról. A munkaterület megfelelő védelmének és őrzésének biztosítása a Vállalkozó kötelezettsége. Ezen intézkedések be nem tartásából származó minden felelősség a Vállalkozót terheli.

2.9. Vállalkozó köteles megóvni a munkaterületen a már kiépített út- és közműhálózatot. A Vállalkozó vagy alvállalkozói által esetlegesen a munkaterületen okozott károkat a Vállalkozó köteles saját költségén a műszaki átadás-átvételig (annak lezárásáig) kijavítani. 

2.10. Vállalkozó köteles a személyek biztonságát vagy a vagyoni értékeket veszélyeztető kár lehetőségének felmerülése esetén haladéktalanul kárelhárítási intézkedéseket tenni és azokról a Megrendelőt azonnal értesíteni.

3. A munka megkezdése, együttműködés a kivitelezés alatt

3.1. Felek rögzítik, hogy a Vállalkozó a kivitelezés helyszínét előzetesen megtekintette, állapotát szemrevételezte.

3.2. Megrendelő a munkaterületet átadás-átvétel keretében adja át a Vállalkozó részére. 

3.3. Megrendelőnek joga van az építkezés kivitelezésének ellenőrzése érdekében megbeszélést kitűzni, amelyen a Vállalkozó köteles részt venni. A megbeszélés eredményeiről jegyzőkönyvet kell felvenni. A jegyzőkönyvben meghatározottak – amennyiben azok nem ellentétesek jelen Szerződés előírásaival és a hatályos jogszabályokkal – kötelezőek a Felek számára.

3.4. Vállalkozó kötelezi magát arra, hogy a Szerződés alapján vállalt munkához felelős műszaki vezetőt alkalmaz, amelyért külön térítés nem illeti meg. A felelős műszaki vezető köteles folyamatosan az építkezés helyszínén tartózkodni, vagy akadályoztatása esetén a szakmailag megfelelő helyettesítéséről gondoskodni, valamint az építési napló, illetve a kivitelezés lebonyolításához szükséges okiratok őrzéséről gondoskodni az építési munkaterületen erre kijelölt hozzáférhető helyen koordinációra kijelölt helyen.

Vállalkozó műszaki vezetőjének alkalmasnak kell lennie arra, hogy a felelős szakmai műszaki vezetést az építésügyi szabályoknak és szabványelőírásoknak megfelelően ellássa, és a kivitelezést teljes felelősséggel irányítsa. 

3.5. Az építési-szerelési munkák alatt Megrendelő és Vállalkozó szükség szerinti gyakorisággal egyeztetést (koordináció) tart. Az egyeztetésen részt vesz Megrendelő képviselője, Vállalkozó képviselője, a Felelős műszaki vezető(k), a Műszaki ellenőr(ök), szükséges esetben a Tervező. A koordinációról minden alkalommal jegyzőkönyv készül. Erre a célra a munkaterület átadás-átvételkor kijelölnek egy megfelelő helyiséget. Vállalkozó ebben a helyiségben köteles tartani a mindenkor érvényes utolsó, aláírt terveket a többi dokumentációval együtt. Vállalkozó gondoskodik róla, hogy a korábbi, már nem hatályos rajzokat, terveket vagy dokumentációkat begyűjti és felülbélyegzi a hatályvesztés dátumának megjelölésével, a hatályvesztésről rendelkező személyek aláírásával.

4. A teljesítés megkezdése és a teljesítési határidő

4.1. A végteljesítés időpontja a sikeres végső műszaki átadás-átvételi eljárás lezárásának időpontja.
4.2. A végteljesítéséi határidő: 2014.05.30. 
4.3. Vállalkozó a Megrendelő előzetes, írásbeli hozzájárulásával előteljesítésre jogosult.

5. A teljesítés

5.1. Vállalkozó köteles a szolgáltatást – munkamegszakítások nélkül – a műszaki ütemtervnek megfelelően elvégezni.

6. A vállalkozói díj és elszámolása

6.1. Felek megállapodnak abban, hogy a Vállalkozót szerződésszerű teljesítés esetén nettó […],- Ft + ÁFA Vállalkozási díj illeti meg.   

A szerződésben foglalt munkák vállalkozói díja átalányár, mely tartalmazza a Vállalkozó összes költségét és fedezetét. A vállalkozói díj az ajánlatban, a szerződésben és a tervekben foglalt mennyiségi és minőségi követelmények figyelembevételével került meghatározásra, és biztosítja a létesítmény, rendeltetésszerű használatra alkalmas állapotban, határidőre történő átadását Megrendelőnek.

6.2. A Vállalkozási díj kifizetése számla ellenében történik. A teljesítést igazoló okiratok a számla mellékletét kell, hogy képezzék. 
6.3. A Vállalkozási díj fedezete és pénzneme: A szerződés ellenértékének 85,000000 %-a EU és költségvetési támogatásból, 15,000000 %-a önkormányzati önrészből kerül finanszírozásra. A támogatás kifizetésének formája a 4/2011. (I. 28.) Korm. rendelet 2. § (1) bekezdés 25a. pontjában meghatározott szállítói finanszírozás. A kifizetések pénzneme: HUF

6.4. Fizetési ütemezés: A teljesítés eredményeként 1 részszámla és 1 végszámla nyújtható be. Részszámla nyújtható be a kivitelezés műszaki ellenőr által igazolt legalább 50 %-os előrehaladási szintjének elérése esetén. A részszámla a műszaki ellenőr által igazolt tényleges előrehaladási szint százalékos arányának a vállalkozási díjra vetített százalékos arányával egyező összegről nyújtható be.  

Az előleg a végszámlába történő beszámítással kerül visszafizetésre.

6.5. Fizetési határidő: Az egyes számlák ellenértékére eső támogatás megfizetésére a 4/2011. (I.28.) Korm. rendelet szállítói finanszírozásra vonatkozó rendelkezéseinek alkalmazása mellett a Kbt. 130. § (4) bekezdésére figyelemmel a Polgári Törvénykönyvről szóló 2013. évi V. törvény 6:130. § (1) bekezdéseiben foglaltak szerint 30 napos határidővel kerül sor. 

Az egyes számlák ellenértékére eső önkormányzati önerőnek a megfizetésére a Polgári Törvénykönyvről szóló 2013. évi V. törvény 6:130. § (1) bekezdéseiben foglaltak szerint 30 napos határidővel kerül sor. 

Amennyiben a Vállalkozó alvállalkozót vesz igénybe, a 306/2011. Korm. rendelet (XII.23.) 14. § (1) bekezdésének rendelkezései szerint kerül sor az ellenszolgáltatás megfizetésére. 

6.6. A kifizetések az adózás rendjéről szóló 2003. évi XCII. törvény (Art.) 36/A. § hatálya alá tartoznak.  

6.7. A Vállalkozó a Kbt. 125. § (4) bekezdésének a) pontjában foglaltakat jelen Szerződés aláírásával elfogadja, és kijelenti, hogy nem fizet, illetve számol el a Szerződés teljesítésével összefüggésben olyan költségeket, melyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak.

6.8. A Megrendelő késedelmes fizetése esetén a Vállalkozót a Polgári Törvénykönyvről szóló 2013. évi V. törvény 6:155. § (1)-(2) bekezdései szerinti késedelmi kamat és behajtási költségátalány illeti meg.

7. Szerződést biztosító mellékkötelezettségek, felelősségbiztosítás, jótállás

7.1. Előleg-visszafizetési Biztosíték: A szerződés elszámolható összegének 10%-át meghaladó előleg igénylése esetén a Vállalkozó köteles a szerződés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékű, a Kormány európai uniós források felhasználásával kapcsolatos irányító hatósági feladatok ellátására kijelölt tagja javára szóló, a Kbt. 126. § (6) bekezdése szerinti biztosítékot nyújtani. 
7.2. Az Előleg-visszafizetési Biztosíték nyújtása az Előleg folyósításának feltétele. Az Előleg-visszafizetési Biztosíték a Vállalkozó választása szerint nyújtható óvadékként az előírt pénzösszegnek a Megrendelő fizetési számlájára történő befizetésével (átutalásával), bank vagy biztosító által vállalt garancia vagy banki készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó – kötelezvénnyel. Ezen felül - a Vállalkozó választása szerint - a gazdasági társaság vagy nonprofit szervezet Vállalkozó cégjegyzésre jogosult vezető tisztségviselőjének vagy legalább 50%-os közvetlen tulajdonrésszel rendelkező tulajdonosának, vagy együttesen legalább 50%-os közvetlen tulajdonrésszel rendelkező természetes személy tulajdonosainak kezességvállalása, vagy garanciaszervezet által vállalt kezesség, valamint az Áht. 92. § (1) bekezdése szerinti állami kezesség is elfogadható az előleg biztosítékaként. A bank vagy biztosító által vállalt garancia, vagy a fentiek szerint megjelölt valamely kezességvállalás formájában nyújtott biztosítéknak előleg teljes visszafizetéséig kell érvényben lennie.

7.3. A Vállalkozónak rendelkeznie kell legalább 10 millió Ft/káresemény mértékű, felső kártérítési limittel nem rendelkező, vagy legalább 100 millió forint éves kártérítési limittel rendelkező, építőipari kivitelezési tevékenység végzése során okozott vagyoni és nem vagyoni károk megtérítésére vonatkozó felelősségbiztosítással a műszaki-átadás átvétel időpontjáig terjedő időtartamra szólóan. 
7.4. Amennyiben a Vállalkozó – olyan okból, amelyért felelős – késedelmesen teljesít, úgy a Megrendelő késedelmi kötbérre jogosult. A késedelmi kötbér mértéke az eredménytelenül eltelt 4.2. pontban meghatározott végteljesítési határidőtől számítva a teljes nettó vállalkozási díj 0,5 %-a minden késedelemmel érintett naptári nap után, de maximum a teljes nettó vállalkozási díj 20 %-a.  

7.5. Amennyiben a Vállalkozó – olyan okból, amelyért felelős – hibásan teljesít, úgy a Megrendelő hibás teljesítési kötbérre jogosult. A hibás teljesítési kötbér mértéke a teljes nettó vállalkozási díj 0,5 %-a minden hibás teljesítéssel érintett naptári nap után a hiba kijavításáig, de maximum a teljes nettó vállalkozási díj 20 %-a. A hibás teljesítési kötbér vetítési alapja a teljes nettó vállalkozási díj.   

7.6. Hibás teljesítési kötbér érvényesítése kizárja a késedelmi kötbér egyidejű érvényesítését. 

7.7. Amennyiben a szerződés teljesítése a Vállalkozónak felróható okból meghiúsul, a Vállalkozó meghiúsulási kötbér fizetésére köteles, melynek mértéke a nettó vállalkozási díj 20 %-a.

7.8. Kötbért a jogosult akkor is követelheti, ha kára nem merült fel. Megrendelő érvényesítheti a kötbért meghaladó kárát, és a szerződésszegésből eredő egyéb jogait is. A szerződésszegéssel okozott kárának megtérítését az erre vonatkozó szabályok szerint akkor is követelheti, ha a kötbérigényét nem érvényesítette. A késedelem esetére kikötött kötbér megfizetése nem mentesít a teljesítés alól.

7.9. A Megrendelő a kötbérigényét írásban köteles közölni a Vállalkozóval, külön megjelölve annak jogalapját és összegét.

7.10. A szavatossági és jótállási felelősség keretében a Vállalkozó köteles a feltárt és a Megrendelő által közölt hibákat saját költségére, az értesítéstől számított 15 napon belül kijavítani vagy a kifogásolt részt kicserélni vagy a hibát harmadik féllel saját költségre kijavíttatni (amennyiben az műszakilag nem lehetséges, 15 napon belül a javítást megkezdeni és megszakítás nélkül befejezni). 

7.11. Vállalkozó a létesítmények üzemképességéért jótállási felelősséggel tartozik a létesítmények átadás-átvételétől számított 12 hónapig. 
8. Felmondás, elállás

8.1. A Megrendelő a Vállalkozóhoz intézett írásbeli nyilatkozatával azonnal hatállyal megszűntetheti a szerződést, ha a Vállalkozó súlyos szerződésszegést követ el. 


Súlyos szerződésszegésnek minősül különösen, ha  

a ) a Vállalkozó bármely határidőhöz képest 30 napot meghaladó késedelembe esik;

b ) a Vállalkozó által foglalkoztatott munkavállalók nem rendelkeznek érvényes és hatályos munkavállalói engedéllyel, munkaszerződéssel;

c ) a Vállalkozó ellen felszámolási eljárást kezdeményeznek, és a bíróság a Vállalkozó felszámolását jogerősen elrendeli. 

8.2. A Megrendelő a jelen Szerződést 15 napos határidővel, a Vállalkozóhoz intézett előzetes írásbeli értesítést követően felmondhatja, ha erre hatósági kényszer okot ad (így az építkezés hatóság részéről történő leállítása, amelynek oka a Megrendelő érdekkörén kívül merül fel).

8.3. A Vállalkozó jogosult a Szerződést 15 napos határidővel, a Megrendelőhöz címzett előzetes írásbeli értesítést követően felmondani, ha a Megrendelő a Vállalkozó a jelen Szerződés rendelkezéseinek betartásával készült, szabályosan kiállított, jogosan igényelt összegről szóló számlájának kiegyenlítésével a fizetési határidőhöz képest 60 napot meghaladó késedelembe esik.

8.4. Ha a Megrendelő célszerűtlen vagy szakszerűtlen utasítást ad, erre a Vállalkozó köteles őt figyelmeztetni. A figyelmeztetés elmulasztásából eredő kárért a Vállalkozó felelős. Ha azonban a Megrendelő a figyelmeztetés ellenére utasítását fenntartja, a Vállalkozó a Szerződéstől elállhat. Ha nem áll el, a Megrendelő utasítása szerint a Megrendelő kockázatára köteles a munkát elvégezni.

8.5. A Megrendelő – a 8.1. pontban foglaltakat ide nem értve – a Szerződéstől bármikor, indokolás nélkül elállhat, köteles azonban a Vállalkozó kárát megtéríteni. Amennyiben a Vállalkozónak a Megrendelő elállásáig a teljesítés érdekében költségei, kiadásai keletkeztek, bizonyos munkákat már elvégzett, anyagokat beszerzett, kártérítési igényének érvényesítésére a teljesítésigazolásokat tekintik irányadónak.

8.6. A 8.1. pontban foglalt esetekben a Vállalkozó kártérítésre nem jogosult.

8.7. Megrendelő jogosult és egyben köteles a Szerződést felmondani – ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha
a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 56. § (1) bekezdés k) pontjában meghatározott valamely feltétel.

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 56. § (1) bekezdés k) pontjában meghatározott valamely feltétel.

8.8. A jelen Szerződés 8.7. pontja szerinti felmondás esetén a Vállalkozó a Szerződés megszűnése előtt már teljesített szolgáltatás szerződésszerű pénzbeli ellenértékére jogosult.

9. A Felek képviselete, kapcsolattartás

9.1. Felek rögzítik, hogy egymás között minden nyilatkozatot vagy egyéb értesítést írásban – tértivevényes levélben, e-mailben vagy telefax útján – kell eszközölni.

9.2. Az e-mail vagy telefax útján történő kézbesítés esetén a nyilatkozat vagy értesítés akkor válik joghatályossá, amikor a címzett azt igazoltan kézhez vette, arról automatikus vagy kifejezett visszaigazolás érkezett.

9.3. A tértivevényes ajánlott postai küldeményt a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át (az a feladóhoz nem kereste jelzéssel érkezett vissza), az iratot – az ellenkező bizonyításáig – a postai kézbesítés második megkísérlésének napját követő ötödik munkanapon kézbesítettnek kell tekinteni.

10. Egyéb rendelkezések

10.1. Felek a Szerződést kizárólag írásban, a Kbt. 132. §-ában foglaltakra figyelemmel módosíthatják.

10.2. Amennyiben a jelen Szerződés valamely rendelkezése érvénytelen, végrehajthatatlan vagy azzá válna, úgy ez az egyéb rendelkezéseket nem érinti. A Felek kötelesek ebben az esetben mindent megtenni annak érdekében, hogy az érvénytelen vagy végrehajthatatlan rendelkezést olyan rendelkezéssel helyettesítsék, amely az érvénytelen vagy végrehajthatatlan rendelkezés gazdasági tartalmához legközelebb áll.

10.3. Felek a jelen Szerződésben nem szabályozott kérdések tekintetében A közbeszerzésekről szóló 2011. évi CVIII. tv. (Kbt.), a Polgári Törvénykönyvről szóló 2013. évi V. tv. (Ptk.), Az épített környezet alakításáról és védelméről szóló 1997. évi LXXVIII. törvény, Az építőipari kivitelezési tevékenységről szóló 191/2009. (IX.15.) Kormányrendeletet tekintik irányadónak.

10.4. Vállalkozó a Kbt. 125. § (4) bekezdésének b) pontjában foglaltakat jelen Szerződés aláírásával elfogadja, és kijelenti, hogy a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 125. § (5) bekezdés, illetve a jelen Szerződés 8.7. pontja szerinti ügyletekről a Megrendelőt haladéktalanul értesíti.

10.5. Vállalkozó vállalja a jelen Szerződés aláírásával, hogy az adózás rendjéről szóló 2003. évi XCII. törvény 36/A. §-ában foglaltakról tájékoztatja alvállalkozóját a vele kötendő szerződésben.

10.6. A Megrendelő a projekt Támogatási Szerződésben meghatározott fizikai befejezésének napja (2015.01.01.) meghosszabbítását kezdeményezte a Közreműködő Szervezetnél. A kérelem szerint a projekt fizikai befejezésének napja 2015.05.30-ra módosul. A szerződés azon a napon lép hatályba, amelyen a Támogatási Szerződés módosítása a Megrendelő erre vonatkozóan előterjesztett kérelmének megfelelően aláírásra kerül a felek által. 
10.7. Jelen Szerződés egymással mindenben szó szerint megegyező 6 (hat) eredeti példányban készült, amelyből Vállalkozó 1 (egy), Megrendelő 5 (öt) eredeti példányt kap.

10.8. A Felek a jelen Szerződést, mint akaratukkal mindenben megegyezőt, jóváhagyólag aláírták.

10.9. Az alább felsorolt mellékletek jelen Szerződés elválaszthatatlan részét képezik:

mellékletek:

· az ajánlattételi felhívás és a dokumentáció (mellékleteivel együtt),
· a Vállalkozó közbeszerzési ajánlata
	………………………………………

 Megrendelő


	……………………………………

Vállalkozó

	
	

	Aláírás dátuma:

2014. … napján
	Aláírás dátuma:

2014. … napján


� Közös ajánlattétel esetén a felolvasólapon fel kell tüntetni valamennyi ajánlattevő cégnevét (nevét), székhelyét (lakhelyét).


� Közös ajánlattétel esetén ezt a nyilatkozatot valamennyi ajánlattevő köteles benyújtani.


� A megfelelő rész aláhúzandó vagy a nem kívánt rész törlendő.


� A megfelelő rész aláhúzandó vagy a nem kívánt rész törlendő.


� A megfelelő rész aláhúzandó vagy a nem kívánt rész törlendő.


� A kapacitást rendelkezésre bocsátó szervezet tölti ki! 


� Közös ajánlattétel esetén ezt a nyilatkozatot valamennyi ajánlattevő köteles benyújtani.


� Közös ajánlattétel esetén ezt a nyilatkozatot valamennyi ajánlattevő köteles benyújtani.


� Az ajánlattevőre nem vonatkozó részt kérjük törölni!


� Közös ajánlattétel esetén ezt a nyilatkozatot valamennyi ajánlattevő köteles benyújtani.





